Document ID: /fineweb-2-swissfilter-quality_10-filterrobots/filtered/01798.jsonl.gz/646

Und wie isch Dyni eerscht Faasnacht als Majoor gsii ?
|Andrés:||

Nimm Paugge spiile z kenne, het mer scho seer weh doo... aber y ha d Faasnacht ainewääg seer gnosse... aifach dr ganz Verain fiere z deerfe, obwool y aigentlig kai Fierigspersoon bii, het mer scho seer vyyl Spass gmacht.
Und Dyni Händ ? Sin nit am "imaginääre" Paugge spiile gsii ????
Apropos Rythmus... Eyre Schlaagrythmus isch jo friener legendäär gsii... wenn me Eyre Schlaagrythmus scho vo wytem gheert het, het me gwisst, aha jetzt kemme d "Schlangefänger" umme n-Egge... gits dä wideremol z gheere ?

Y has yygangs scho erwäänt, Iir sin e rächt groossi Gugge und zer Zyt mit 48 Aggdiivmitgliider/inne underwäggs...
|Andrés:||

Mer sin scho 64 Naase gsii...
64 ? Wie fiehrt me esoone groosse Verain ?
Maa und Frau... goot das zämme innere Gugge ?

Du als Majoor, erläbsch e ganz anderi Faasnacht als ych... dasch klaar... aber wie erläbsch si Du ? Konzentriert ? Aagspannt ? Ständig am iiberlegge, wo als näggschts aanegoo sollsch ?
|Andrés:||

Die 3 Daag sin fir mi e raini Konzentratioonssach und dringg au seer weenig Alkohool, me muess jo schliesslig e Voorbild sii fir dr Verain. Mer hänn e Ablaufblaan mit de Muusigstiggli, aber y muess ainewääg immer e weeneli d Stimmig vom Bublikum gspiire und spondaan entschaide, was mer als näggschts spiile kenne oder nit. Dr Cortège isch grundsätzlig voorgää, aber zOobe muesch halt au immer wider luege, wo mer duurelaufe kenne, wo s stoggt oder ob vellicht e anderi Gugge grad e Blatzkonzärt git, wo mer au spiile hänn welle, etc...
Sprichsch Di mitem Voordraab ab ?
Und am Donnschtigmoorge ?

Welles sin Dyni 3 goldige Reegle als Majoor ?
|Andrés:||

Wie lauft dr Faasnachtsmäntig bi Eych ab, also vo dr Besammlig bis zem Staart ? Gits do e bstimmts Rituaal bi Eych ?
|Andrés:||

Am Faasnachtsmäntig driff y mi immer am 11:00 mitem Schlaag- und em Sousapon-Regischter zem
Denn goots loos... yystoo... kuurz voorem eerschte Pfyff in d Faasnacht... was dänggsch ?

Jetz emol e ketzerischi Froog... sind Majoore, Divas ?
|Andrés:||

Hmmm... ka scho sii, ass mer mänggmool Divas sin... y main, y wird aaglegt und abzooge... also d Laarve ;-)
Und vo dr Perseenligkait här ?
Daarf me bi Dir au Kritik aabringe ?
Y glaub au ;-)

Hets emol e witzigi Situatioon an dr Faasnacht gää ?
|Andrés:||

Jä, letscht Joor und y ka mi no seer guet draa erinnere... ka me iibrigens au no uff Youtube gsee. Wie immer, ha n y am Faasnachtsmittwuch vom Comité e Bluemestruss griegt, sin denn wytergloffe und hänn kuurz druffaabe e Pause gmacht. Wo s denn wytergange n-isch, ha n y gaar nimm an dä Bluemestruss dänggt ka

Wenn jetz uff Dyni vyle Faasnachtsjoore zruggluegsch... het sich d Faasnacht in däre Zyt veränderet ? Und wenn joo, in welli Richtig ?
|Andrés:||

Friener sin mer mit dr Guggemuusig in jeedi Baiz go spiile und me isch au willkomme gsii... dasch hitte laider nimm eso. Was au no isch - und s isch druurig aber woor und ych sälber bi au e Ussländer - aber hitte hänn mer aifach z vyl Lyt, wo nimm wisse, was d Faasnacht iiberhaupt no isch. Myni Eltere sin au "Secondos", aber die hänn d Faasnacht no anderscht aagluegt, als die Lyt in dr hittige Zyt. S git au vyl mee Aggressioone an dr Faasnacht und me het kai Respäggt me. S isch hitte e n-anders "feschte" als friener.

Was beditet Dir d Fasnacht ?
|Andrés:||

S isch e Bestanddail vo mym Lääbe woorde, au wenns myni Eltere nie verstande hänn, worum das eso isch. Ych als Spanier ha immer genau eso welle Faasnacht mache, wie myni schwizer Frinde au und eso bi n y in die Faasnachtswält yynekoo. Y bi doo uffgwaggse und fir mi isch d Faasnacht s "A" und s "O" in mym Lääbe woorde.
Und uffheere ?
|Wie hesch Du als glaine Bueb d Faasnacht erläbt ?|
|Andrés:||

Wo n y 8 Joor alt gsii bi, ha n y unbedingt au welle Faasnacht mache und ha wiirglig seer hart miesse drumm kämpfe bim Babbe. Schlussändlig ha n y denn in Voordraab vo dr "Pfäffi Clique" deerfe... speeter ha n y aagfange drummle... bi aber aifach z fuul gsii...

Wenn foot bi Dir d Faasnachtsstimmig aa ?
|Andrés:||

Sobald die eerschte Uffdritt kemme... oder bi dr Marschbroob... aber so richtig yyschloo duets denn am Sunntig vor dr Faasnacht.

Was macht Di gligglig ?
|Andrés:||

Wenn s miir und mym Umfäld (Familie, Frinde) guet goot...
|Was wirdsch an Fraue nie verstoo kenne ?|
|Andrés:||

Ass si uns Männer nie Rächt gää kenne... ass si immer so vyl Schueh kaufe mien... ass si ständig iiri Klaiderschrängg umbiige mien...
|Wär wurdsch am liebschte emol ins Dschungelcamp schigge ? (Sott ebber si, wo me kennt)|
|Andrés:||

D Adela Smajic...
|No e baar Schlaagweerter, bitte numme mit aim Satz beantwoorte...|
|Männer Gugge oder Gmischt ?||

Gmischt... fir mii isch e Männergugge toll... aber binere gmischte Gugge hesch halt anderi "Boböleli", wo me vellicht binere Männergugge nit het, aber das machts halt ebbe spannend...
|Basel...||

Myni 2. Haimat...
Welles isch denn Dyni 1. Haimat ?
|Ziiri...||

Isch e seer scheeni Stadt und läbt... das ganze Gschiss um Ziiri indressiert mi nit wiirglig...
|Herbschtmäss...||

Kindhaitserinnerige... zwoor nimm eso wie friener... die alte Halle fähle mer seer...
|Männerschnuppe…||

Männer stärbe fascht draa...
Find y au und isch nit zem spasse...
Genau... IIR FRAUE LÄÄSET DAS
|Klima-Gretel

(Greta Thunberg)...

S wird e groosses TamTam um die Frau gmacht, indressiert mi aber nit wiirglig... woby... ooni die Greta, gäbs woorschyns kai Hänsel und Gretel... so wird me Influencer... muess y mer glaub au emol iiberlegge...
|Do muess y unbedingt no aane in mym Lääbe…||

New York...
|Donald Trump…||

Isch e seer unbeliebte Mensch... het mee Geegner, als Befiirwoorter und isch e gfährlige, unberächebaare Maa, wo n ys ins Verdärbe bringe kennt.
Vyyle Dangg fiir Dyni Antwoorte